LidanRubinov/Halacha-QA huggingface dataset:
שאלה: חנוכת בית בדירה שכורה : האם צריכים לעשות חנוכת בית בדירה שכורה? השוכרת שלפנינו נפטרה בשיבה טובה שלושים יום לפני כניסתנו לדירה. האם יש איזה עניין הלכתי שאנו צריכים לעשות?
תשובה: טוב לעשות חנוכת בית גם בדירה שכורה, כדי להודות לה' על הדירה ששכרתם. לגבי השוכרת הקודמת, אין צורך לעשות דבר. מה לעשות בדירה שכורה אחרי 8 שנים?.
שאלה: ופלים שלא נמכרו לפני פסח: אכלתי וופלים שנקנו ממכונת ממתקים שלא צויין עליה שנמכר החמץ שבה. שמתי ליבי לדבר רק לאחר מעשה. רציתי לדעת האם עלי לעשות תשובה בעניין או שבדיעבד הדבר מותר?
תשובה: אם מדובר במקום דתי יש להניח שהחמץ נמכר, וגם אם זה מקום לא דתי צריך להיות תעודה שהחמץ נמכר. ולעתיד צריך לזכור לבדוק את הדבר. הרב חיים כץ.
שאלה: בוילר בשבת: האם מותר להשתמש במים חמים או פושרים שהתחממו מבוילר מערב שבת כדי לשטוף כלים בשבת? האם בכלל מותר לפתוח את הברז של המים החמים? אני פוסק לפי דעת הרב עובדיה יוסף שליט"א.
תשובה: רק אם השתמשו בבוילר בערב שבת והוציאו ממנו כמות גדולה של מים מותר לפתוח את ברז המים החמים בשבת (בתנאי שהבוילר מכובה). עוד בנושא זה מאת הרב. לתשובת הרב זלמן ברוך מלמד. לתשובת הרב אליעזר מלמד.
שאלה: כבוד דגל ישראל: איך ראוי לנהוג עם דגל ישראל שהתבלה?
תשובה: אין בו גדר של קדושה ולכן אינו טעון גניזה אבל גם אין לנהוג בו בדרך של בזיון. ולנהוג בו ככל חפץ של מצווה. שהרי הוא דגל של עם ד'.
שאלה: טיפול רפואי - ביטול תורה?: עקב לימודי בישיבה ראייתי נפגמה ולכן גזרו עלי להרכיב משקפיים, אך ישנה שיטה רפואית שעל ידה אפשר לתקן את הראייה ולהפטר מן המשקפיים. השאלה היא האם השקעה של זמן בדבר הזה (יכול להיות שאף כחצי שעה ביום) היא בגדר ביטול תורה, שהרי אפשר להסתדר גם עם משקפיים, או לא?
תשובה: אם אכן שיטה זו יעילה, אין בה משום ביטול תורה כי מטרתה קיומה של תורה. אולם יש לבדוק היטב אם ההשקעה בשיטה זו כדאית בכלל. לשם כך יש להתיעץ עם מומחים מקצועיים בתחום הרפואה.
שאלה: לקחת חמץ שהפקרתי: לפני הפסח לקחתי שקית גדולה של חמץ גמור וכיוון שלא רציתי למוכרה הפקרתי אותה ליד אתר בנייה (ההפקר לא היה בפני שלושה אלא רק זרקתי שם). האם מותר לי ללכת לזכות בחמץ בחזרה (יש בזה הפסד של כשמונים שקל)?
תשובה: איני יודע את מצבך הכלכלי והאם סכום זה נחשב עבורך הפסד מרובה. אם כן, החמץ מותר מכיון שהפקרת אותו הפקר גמור.
שאלה: מוזיקה ובגדים בספירת העומר: א. האם מותר לי לשמוע מוזיקה בספירת העומר? המדובר במוזיקה שמאוד מרגיעה אותי. האם מותר לשמוע מוזיקה חסידית שקטה? ב. האם מותר לחדש בגדים בספירת העומר?שמעתי שמותר בשבתות, האם ההלכה נכונה?
תשובה: א. מוסיקה שקטה מותרת. ב. מותר לחדש בגדים בספירת העומר לא רק בשבת.
שאלה: ארוסי גר בחוץ לארץ: אני מאורסת לבחור ישראלי שחי מגיל 4 באמריקה עם משפחתו. נפגשנו בזמן שבאתי לבקר באמריקה לפני 5 שנים והחלטנו שהגיע הזמן להנשא. האם כדאי "לוותר" על מגורים בארץ למען זיווג במידה וארוסי לא יהיה מעוניין לגור בארץ ישראל?
תשובה: אם יש סכוי לשכנע את הבחור לבוא לארץ כדאי לעשות כל מאמץ כדי לשכנע אותו אם הוא בשום פנים לא רוצה לעלות לארץ קשה לי לייעץ לך לרדת לתמיד לחו"ל.
שאלה: פיתוח קול אצל אישה - המשך: שאלתי בעבר בנוגע ללימוד פיתוח הקול אצל אישה במידה ולא ניתן ללמוד ברמה הרצויה אצל איש, וכבר הושקעו בדבר כסף וזמן רב. כיוון שהרב השיב שהדבר בעייתי וראוי לא ללמוד אצל אשה, רציתי לדעת מה הם צדדי הענין והאם ישנו שו"ת שדן בכך? יש לציין, כי שאלתי באה בעקבות שיחה עם חברי, בחור ישיבה בעל המעשה שמוטרד מהענין, אך לאור הנתונים הנ"ל לא רואה אפשרות אחרת. לכן, יתכן שאם יש מקום להקל בדבר, לא ירגיש הבחור סתירה במעשיו.
תשובה: ח אמרו ש"קול באישה ערווה" ובענייני צניעות ח דורשים הרחקה מיוחדת. לכן, אף על פי שזה לא פשוט, אני בטוח שאפשר להשיג מורה (גבר) לפיתוח קול. כשהייתי בצבא רצו להביא מדריכות כדי שילמדו אותנו קורס מסוים, אז התעקשנו ודרשנו שהצבא בתור גוף ממלכתי יספק לנו מדריכים, ובסוף היו מדריכים.
שאלה: יום העצמאות ויום הזיכרון: מדוע יום הזיכרון לחללי צה"ל צמוד ליום העצמאות?
תשובה: תקומת מדינת ישראל עלתה בהרבה קורבנות. הרבה חיילים מסרו את נפשם על עם ישראל ועל ארץ ישראל. בעזרת ד' ובזכות מסירותם קמה ומתקיימת מדינת ישראל ועל כן מן הנכון עשתה מדינת ישראל שקבעה יום זכרון ותפילה לעילוי נשמתם והיום המתאים הוא ערב יום העצמאות לבטא את ההכרה שאנו מכירים שבזכותם קמה ומתקיימת המדינה.
שאלה: הלל ביום עצמאות שנדחה: השנה אנו חוגגים את יום העצמאות בו באייר. כיצד עלינו לנהוג לגביי אמירת הלל והברכות?
תשובה: בספרי באהלה של תורה ח"ב סי' עג הוכחתי שאם מקדימים או מאחרים מועד מסוים בגלל שבת כל קביעותו של היום עוברת לתאריך החדש. יום העצמאות נדחה השנה ליום שלישי, ו' אייר ובו, ורק בו, ינהגו כל הלכות היום כרגיל.
שאלה: ספירת העומר במניין: ראיתי שהרב אליהו שליט"א כתב שעדיף לספור ספירת העומר מיד עם צאת הכוכבים. לא תמיד יוצא לי להתפלל ערבית בצאת הכוכבים ולכן התעוררה אצלי השאלה האם אני צריך לספור באותו רגע שאני נזכר בו, דהיינו לאחר צאת הכוכבים ולפני מניין הערבית שבו אני אמור להתפלל, או שמא לחכות ע"מ לספור בערבית במניין?
תשובה: הסיבה היא שלא ישכח לספור לאחר מכן שמא ישכח להתפלל ערבית, אבל אם יש לו מנין קבוע לתפלת ערבית ומסתמא לא ישכח, המנהג הוא לספור בתפלת ערבית במקומו ר התפילה. כמובן שאם יודע שלא יהיה לו מנין לאחר מכן עדיף באמת שיספור בצאת הכוכבים ויותר מאוחר יתפלל ערבית כך שאם ישכח או יאנס לא יבטל מצות הספירה. הרב רואי מרגלית.
שאלה: מה זה ממזר?: מה הן הגדרות לממזר? האם יש משהו כללי או שדנים כל מקרה לגופו? האם שייך ממזר לאשה או שזה רק שייך לגבר?
תשובה: ממזר הוא ילד זכר או נקבה שנולד מקיום יחסי אישות בין גבר לאשה האסורה עליו באיסור שהעונש עליו כרת. הרב חיים כץ.
שאלה: נטילת כדורים בשבת: האם יש צורך להקפיד להוציא לפני שבת את הכדורים מהחפיסה שלהם, או לפתוח בשבת תוך כדי הקפדה שלא לקרוע בשבת את הכתב? מה יעשה מי שפתאום לא מרגיש טוב במהלך השבת ולא הכין את הכדורים?
תשובה: אכן יש לפתוח את החפיסה מערב שבת על מנת למנוע מחיקה בשבת. מי שזקוק פתאום בשבת לכדור יחלץ אותו בזהירות באמצעות סכין חד וכדו' על מנת למנוע מחיקה.
שאלה: כהן יכול להתמנות למלך?: מדוע הרמב"ם לא פסק להלכה, לא בהלכות מלכים ולא בהלכות חנוכה, את מה שמובא בירושלמי וברמב"ן לפר ויחי שאין למנות כהן למלך ובגלל זה נענשו החשמונאים, ואדרבא כותב בצורה חלקה שחזרה מלכות לישראל יתר על מאתים שנה? האם יתכן לטעון שהרמב"ם לא פוסק את הירושלמי הזה להלכה?
תשובה: הרמב"ן כותב שהציווי "לא יסור שבט מיהודה" אוסר על הכוהנים להיות מלכים. בגלל זה נענשו בני יהודה. אך היות שהרמב"ם לא מביא את הירושלמי הזה, הוא לא פוסק כמותו. כנראה שהרמב"ם סובר שהיות והבבלי לא מביא איסור זה, מוכח שהבבלי לא פוסק כירושלמי.
שאלה: גילוח ביום העצמאות: מדוע ניתן להתגלח ביום עצמאות? כיצד מתבטלת האבלות? האם אבל על אחד מבני משפחתו יכול גם להתגלח ביום עצמאות במידה ויום עצמאות יוצא בתוך 30 היום של האבלות?
תשובה: הרבנות הראשית לא הורתה דבר בעניין גלוח ביום העצמאות. אך הרב ניסים הביא שר' חיים פלאג'י התיר במקרה דומה ויש הסומכים על כך. יום העצמאת אינו מבטל אבלות פרטית.
שאלה: גילוח בספירת העומר: מתי מותר להתגלח בספירת העומר? ראיתי שיש המון מנהגים כמו למשל בערבי שבת? אבא שלי מתגלח כל יום. לפי איזה מנהג עלי ללכת?
תשובה: בשו"ע או"ח סימן תצ"ג כתוב שיש נוהגים שלא להסתפר עד ל"ג בעומר ולא נזכר שיש מי שנוהג להסתפר לכבוד שבת, אך שמעתי על יחידים שנוהגים כך אולי יש להם מקור לזה. מכל מקום הכל מסכימים שאין להתגלח בימי החול של הספירה אלא אם כן יש איזה הכרח בריאותי או הפסד ממון גדול. אבל אין זה מתפקידך להעיר לאביך על כך.
שאלה: גילוח ביום העצמאות שנדחה: בעוונותינו השנה נוצרה בעיה לגבי יום העצמאות הבעל"ט שיום ה באייר יוצא ביום הזכרון. אני נוהג כפסיקתו של הרב גורן ואומר הלל בה באייר למרות שהחג נדחה. לפי זה כיצד עלי לנהוג ביחס לגילוח ותספורת? האם יש להתיר בה באייר או לא? מאחר שאני אומר הלל ביום שני האם יהיה מותר להתגלח ביום שלישי או שזה ייצור סתירה מיניה וביה?
תשובה: ההחלטה לאחר את יום הזיכרון ליום שני ואת יום העצמאות ליום שלישי, היא החלטת הרבנות הראשית שהחליטה כך כדי למנוע חילול שבת (שלא יארגנו דברים ליום הזיכרון בשבת), החלטת הרבנות הראשית אושרה על ידי הממשלה, ולכן אני לא רואה שום סיבה לומר הלל ביום ה' באייר השנה, ועוד שההחלטה לדחות את יום העצמאות, גרמה לקידוש השם, שהרי דוחים את יום העצמאות כדי שלא יהא חילול שבת. לכן, לפי דעתי, צריך לנהוג השנה ביום העצמאות כמו כל ישראל.
שאלה: לדווח על מוכר שאולי עובר על החוק?: אם ראיתי בחנות שמוכרים הדפסים של תמונות של צייר מפורסם מחו"ל, האם עלי להעיר לבעל החנות שיש כאן משום בעיה של זכויות יוצרים או אולי לפנות לרשויות בעניין או שעלי להניח לעניין זה?
תשובה: אם את יודעת בודאות שהמעשה שעושה בעל החנות הוא אסור ויש סבירות שאם תעירי לבעל החנות הוא יקבל את דבריך אזי את צריכה להוכיח את בעל החנות. אך אין את צריכה להודיע לרשויות. אך אם את מסופקת אם בעל החנות עושה איסור למה לחשוד באדם? יותר טוב להניח שאינו עובר עבירה.
שאלה: ממלכתי דתי לכתחילה: האם שליחת ילדינו לחינוך הממלכתי -דתי (כיתות מעורבות בנים ובנות) זה מצב לכתחילאי או בדיעבדי?
תשובה: לדעתי החנוך הנפרד בבית הספר הוא הרצוי יש בזה כמה מעלות חינוכיות ולימודיות. וככל שעולים בגיל כך ההפרדה בחינוך יותר דרושה.
שאלה: תספורת ביום ירושלים: הרב כתב בתשובה קודמת שדעת רוב הרבנים להתיר תספורת ביום העצמאות. מה הדין לגבי יום שחרור ירושלים?
תשובה: יום שחרור ירושלים חל לאחר ל"ג בעומר ואז ממילא מותר להסתפר ולהתגלח (שו"ע ורמ"א) וכך נוהגים רובא דעלמא. הרב רואי מרגלית.
שאלה: חרדלניקי  ם: לא מובן לי המושג "חרדלניק". במה הוא שונה מדתי לאומי רגיל? האם זה סוג של התפשרות בין דתי לאומי לחרדי? מה היסוד של מושג זה? אם הכיפה הסרוגה מייצגת באיזה שהוא מקום את הציבור הדתי לאומי, למה רבנים הנחשבים מזרם זה חובשים כיפה שחורה וחליפה כחרדים. האם זה מבטא רמה דתית שונה ונעלה יותר?
תשובה: בצבור הדתי לאומי יש גוונים שונים. יש בני ישיבות שמקפידים במצוות ועוסקים בתורה ומשום מה הדביקו להם את הכנוי "חרדלניקים" אין זה כנוי הולם להם כי הם הציונות הדתית בתפארתה. הם מהדרים בכל המצוות כולל אהבת עם ישראל וארץ ישראל. הרבנים לובשים לבוש רבני כי זה הלבוש הרבני המקובל גם של הרבנים הציונים וגם של הרבנים החרדים. כך היה תמיד. דרכה של הציונות הדתית
שאלה: גילוח לפני יום העצמאות: בבסיסי נערכים מספר טקסים לכבוד יום העצמאות אך טקסים אלו נערכים כבר ארבעה ימים מלפני יום העצמאות עצמו. באחד מהטקסים אני נוטל חלק פעיל ואיני יכול להתחלף עם מישהו אחר במקרה זה. הופעתי הצבאית חשובה מאוד לטקס זה אך מכיון שאיני מתגלח בספירת העומר הופעתי הצבאית נפגמת. האם מותר להתגלח עבור טקסים אלו? אם לא אתגלח הדבר יגרום לאי נוחות ואי נעימות רבה מאוד.
תשובה: שמירת מצוות אינה צריכה לגרום אי נעימות. עליך להסביר לכל רואיך שאינך מתגלח בתקופה זו בגלל אירועים קשים שארעו לעם ישראל החל מכשלון מרד בר כוכבא דרך מסעי הצלב עד השואה. לכבוד יום העצמאות תתגלח.
שאלה: לבבות ארטישוק "עכומים": ידוע לי שיש בישול עכו"ם במאכלים חשובים. האם לבבות ארטישוק הנקנים בצנצנת סגורה מספרד יש בהם בישול או שכבישתם הוי בישולם? האם הם חשובים מאכל מלכים?
תשובה: א. הם מאכל מלכים. ב. הם אינם נאכלים חיים. ג. אם לא התבשלו אין בהם איסור בישולי נוכרים. ד. הרבנות הראשית לא נותנת כשרות למוצר זה בגלל בעיות של התלעה.
שאלה: נסיעה באופנוע בכבישי יש"ע: אנו שוקלים לעבור ממרכז הארץ לאחד מישובי השומרון. על מנת לחסוך זמן ופקקי תנועה בדרך לעבודה (שהיא באזור המרכז), בעלי מעוניין מאוד לרכוש אופנוע. בעלי טוען שזה לא יותר מסוכן מאוטו ושכך הוא פחות זמן על הכביש מה שמוריד את הסיכון לפגיעה, וכן שכך הוא יוכל להגיע למניין בבוקר בשקט ולא לאחר לעבודה, בנוסף להחזקה הזולה לעומת החזקת רכב. כל עוד גרנו במרכז הארץ הסתדרתי עם זה (הוא נוסע כבר הרבה שנים על אופנוע) אך הדבר קשה לי ביותר כשמדובר על נסיעות בשומרון כשזה כרוך בלעבור בין כפרים ערביים. האם תוכלו בבקשה לייעץ לי?
תשובה: אם בעלך אדם זהיר בנהיגה ואתם לא מתכוננים לעבור למקום מרוחק במיוחד אין מקום לדאגה ושכר המצוה לגור בשומרון יגן עליו בעזרת ד'.
שאלה: מה מותר בבני עקיבא?: האם מותר להיות במפקד של בני עקיבא שהרי יש שירה של בנים ובנות ביחד? האם מותר לי להיות בישיבות מדריכים שמצד אחד הן חשובות אבל מצד שני יש שם אוירת ליצנות? צוות הדרכה נפגש על מנת להתגבש כדי שיהיה יותר טוב לעבוד ביחד ולקדם את הסניף ויש בצוות גם בנות. האם מותר לבוא?
תשובה: אם יש אוירה ליצנית אין מה לעשות שם. לעצם התופעה של חברה מעורבת הדבר תלוי בכל מקום ובכל נער ונערה ואין תשובה אחת לכל המקרים. עליך להיעץ עם רב המכיר אותך ואת המקום. עוד בנושא זה.
שאלה: ארוסי מחלל שבת: ארוסי אדם יהודי ישראלי מאמין אך לא מדקדק במצוות כמו הדלקת אש בשבת. אני משתדלת שכן לשמור שבת. האם זו עילה לבטל חתונה או להמשיך כך בתקווה שעם השנים יהיה בי את הכוח לקרב אותו אל הדת יותר?
תשובה: אם הבחור מסכים שאת תשמרי את המצוות ואת מרגישה מספיק חזקה שהוא לא ירחיק אותך מקיום המצוות אלא את מקווה אפילו להשפיע עליו לשמור מצוות לא כדאי לבטל את הארוסין ובעזרת ד' תצליחי במשך הזמן לקרבו למצוות והעיקר שתיהיה הסכמה כבר עכשו מצדו שהילדים יקבלו חינוך דתי.
שאלה: הפרדת גביעים: האם מותר להפריד גביעי מעדן בשבת?
תשובה: אין להפריד גביע מעדן בשבת, משום מוחק ומשום מחתך.
שאלה: פדיון מיותר: אני חוזר בתשובה כבר מספר שנים, יש לי בן לפני בר מצווה. הבן נולד לאחר הפלה לפני הנישואים ובכל זאת מפאת הבושה עשינו פדיון הבן. לימים לאחר החזרה בתשובה התחילה להציק לי המחשבה על הנושא. אשתי עד היום לא מוכנה לדון בנושא ומגיבה בכעס נוראי בכל פעם שאני מנסה לדבר איתה. מה עושים?
תשובה: א. צריך לדעת באמונה שלימה שתשובה מתקנת את כל המעשים, וזדונות נהפכות לשגגות, ושגגות נהפכות לזכויות, כי תשובה שלימה הופכת הכל וכל המעשים הרעים נעלמים כלא היו. וזה שאתם מצטערים על כך, זה רק מראה שתשובתכם שלימה רצויה ומקובלת. מה עוד שאצלכם העבירות נעשו כשהייתם בעולם אחר (החילוני), ולא בעולם שאתם נמצאים בו היום, כך שאין זה צריך להעיק עליכם, אלא להיות שמחים שזכיתם להכיר את האמת ולעשות תשובה, וזה נקרא בדברי ח "שמחת התשובה". ב. אין צורך היום להתעסק בזה ולדבר על כך, אלא לשכוח מהענין ולהסתכל על העתיד, במיוחד שהדבר נוגע ל בית. המקרה שלכם מזכיר לי מקרה של אשה בעלת תשובה שפנתה לגר"ע יוסף בשאלה שנולד לה בן בכור ולכאורה צריך לעשות פדיון הבן, ובעלה לא יודע שבנעוריה היא עשתה הפלה של עובר מאיש אחר ולא רצתה לספר לו שמא יכעס. והגר"ע יוסף פסק שיעשו פדיון עם ברכה ושלא תספר על מה שהיה לאף אחד. ולמד זו מפרשת סוטה שמוחים את שם השם אל תוך המים המאררים כדי לעשות בין איש לאשתו. ולכן גם במקרה שלך אני מציע גם מבחינה אמיתית וגם מצד בית לשכוח מהענין ולא להעלות אותו שוב. ובעז"ה תזכו לראות נחת מכל יוצאי חלציכם ושיהיה במזל טוב. הרב רואי מרגלית.
שאלה: איך להתייחס לקראים?: האם ניתן לחתן קראי עם יהודיה ולהיפך? האם קראים צריכים גיור מלא? האם קראי יחשב בספירה למנין?
תשובה: יש רבנים המשיאים קראי שקיבל על עצמו דברי חברות בצורה רצינית ואז הוא יהודי כשר לשיטתם ומצטרף למניין. לתשובת הרב דוד חי הכהן. לתשובת הרב רואי מרגלית.
שאלה: איך עושים עירוב?: איך עושים עירוב במקום שיש חילונים או נכרים שלא מעונינים להשתתף בעירוב?
תשובה: יש בדין זה פרטים רבים כי זה תלוי במקום ובכמות ובהתפרסות וגודל השטח. ולכן יש להיפגש עם מורה הוראה בכל מקרה לגופו ולקבל הדרכה ישירה. הרב חיים כץ.
שאלה: כיצד מטלטלין בשבת?: האם מותר במקום שיש ערוב לטלטל לבית הכנסת את הטלית בכיס שלה או סידור וחומש? האם מותר להחזיק ביד את מעיל החליפה שהורדנו מעלינו מפאת החום?
תשובה: מי שסומך על העירוב שנעשה ע"י הרבנות המקומית (רוב הציבור) יכול לטלטל טלית סידור חומש וכן להחזיק את החליפה ביד. הרב חיים כץ.
שאלה: מעבר דירה באבילות: האם לסבתי מותר לעבור דירה לפני סיום השנה של פטירת סבי? סבתי רוצה לעבור דירה אבל כרגע עברו רק 6 חודשים מאז שסבי נפטר.
תשובה: מותר לעבור דירה. הרב חיים כץ.
שאלה: עבודה בחנות מוכרת טריפות: אני יכול לעבוד במקדולנס אבל מקדולנס לא כשר. מותר לי לעבוד שמה?
תשובה: אסור לעבוד במכירת מאכלות האסורות אסור לאדם להכשיל אחרים ובפרט במאכלות האסורות. וד' ימציא לך פרנסה בדרך כשרה.
שאלה: יציאה ב"יזכור" מבית הכנסת: נהוג שמי שיש לו הורים יוצא מבית הכנסת בעת תפילת יזכור (לאשכנזים). בבית הכנסת שלנו צפוף מאוד והיציאה והכניסה מפריעים ביותר. מתפללים הציעו, שכל אחד ישאר במקומו, מה גם שיש מקומות ששם זה נהוג. האם ראוי לשנות מנהג כדי למנוע טרדה וטרחה מן הציבור?
תשובה: המנהג הזה אינו דין אף על פי כן לא מבטלים מנהגים אם יש קושי ביציאה מי שיכול מפני שהוא קרוב לדלת יצא ומי שאינו יכול ומנסה לצאת יחשב הדבר כאילו יצא.
שאלה: חינוך עניים לעבוד: לאחרונה אנו מקבלים בדואר מידי יום בקשות לקמחא דפסחא וצדקה מכל מיני ארגונים. כולם נראים נחוצים ועושים עבודת קודש. כמו כן דופקים בדלת כמעט כל יום אנשים וארגונים המבקשים צדקה. האם על ידי נתינת צדקה מרובה אנחנו אולי מפספסים את הענין ומלמדים את הנצרכים לא לעבוד קשה מידי, כי הרי תמיד יימצא מי שיעזור?
תשובה: עיקר כספי הצדקה ראוי לתת לארגונים מוכרים שסומכים עליהם שהם יודעים למי לתת את הכסף. ולאלו שאינם מוכרים הדופקים על פתחי הבתים נותנים סכום קטן בלבד.
שאלה: סכין גילוח הלכתי: היום ישנם סכיני גילוח שמורידים את השיער בצורה טובה יותר וללא חשש לפציעת העור היות וישנה הגנה של הסכין. במכונה, הנזק לעור כבד יותר. אולי אפשר לבדוק את התרת סכיני הגילוח, כי הסכינים של היום, אינם הסכינים של פעם.
תשובה: אין שום קשר בין איסור התער לבין פציעת העור. התער אסור גם שאינו פוגע בעור. רק גילוח במכונה בה הסכין אינו נוגע בעור מותר. להמשך הדיון בנושא לחץ כאן וכאן.
שאלה: ללמוד מהברית החדשה: אני מורה ללמודי א"י באחת האולפנות. במסגרת העיסוק בתולדות הגליל התעורר הצורך לעיין בברית החדשה. האם הדבר מותר לצורך לימוד? האם מותר להחזיק את הספר בבית?
תשובה: הצצה לצורך לימודי מותרת, החזקה קבועה בבית - לא.
שאלה: מותר לצאת לטיול שלא יהיה בו מנין?: האם מותר לצאת לטיול במספר מצומצם של משתתפים כך שכמעט ברור שלא נוכל להתפלל במניין?
תשובה: מבחינת ההלכה אין בזה איסור אבל כמובן רצוי להשתדל כמה שאפשר לתכנן את הטיול בצורה כזו שלא מבטלים תפלה במנין. אך אם זה לא מסתדר ויש לטיול חשיבות אין איסור לצאת אבל אז צריך להתאמץ להתפלל טוב באופן מיוחד על מנת להשלים את החסרון לעומת תפילת הרבים שתמיד נענית.
שאלה: איך נמנעים מכלאי הכרם?: אני מבקש לדעת מהו המרחק לעניין של שתילה ונטיעה לסוגי הצמחים עצים, עשבי תבלין, וכו.
תשובה: א. בין עצי פרי אין חובה הלכתית להרחיק בין המינים, שכן בהם נאסר רק איסור הרכבה. כמובן שמבחינה מקצועית יש להרחיק באופן שלעצים יהיה מרחב מחייה מספיק. ב. בין ירקות בד"כ יש להרחיק מרחק של 15 ס"מ בין המינים. אמנם אם זורעים שטחים גדולים המרחקים הם אחרים, ראה מאמר הרב יהודה הלוי עמיחי: הלכות כלאי זרעים, אמונת עתיך חוב' 27 עמ' 37  קישורית מצ"ב: toraland.org.il 02709.htm ג. בין ירקות לגפנים יש איסור כלאי הכרם, ולכן יש להרחיק 6 טפחים   60 ס"מ מגפן יחידית (בין 1-4 גפנים) ומרחק של 4 אמות   2 מטר לכרם (מ- 5 גפנים). בברכת התורה והארץ, הרב יואל פרידמן.
שאלה: מריחת שעות עבודה: אני עובדת במקום עבודה מזה 5 חודשים. בהתחלה העומס היה רב והייתי עובדת 12 שעות ללא הפסקה או מנוחה (המגיעות לי). כעת הלחץ ירד בצורה משמעותית וישנן שעות בהן אני "מורחת" את הזמן עד לשעה שבה אצטרך ללכת. מצבי הכלכלי אינו מאפשר לי לעזוב. אני מרגישה כמן גזל על שעות אלה, למרות שלמנהלת ידוע כי איני פעילה בהן. מה דעתכם?
תשובה: כל זמן שהדבר ידוע למנהלת אין פגם במעשייך. טוב תעשי אם תגשי למנהלת ותאמרי לה שאת מוכנה לקבל עוד עבודה.
שאלה: הקרח שבפריזר: האם מותר להוציא קרח מהפריזר בשבת?
תשובה: מותר להוציא קוביות קרח מהמקפיא ולהשתמש בהם. הרב חיים כץ.
שאלה: החזר כספי מאגד: נסעתי באגד והנהג ביקש ממני סכום גבוה ממחיר הנסיעה. גיליתי זאת רק לאחר שירדתי מהאוטובוס. ביררתי באגד מה לעשות ואמרו לי לפנות למחלקת פניות הציבור שלהם. כיון שאין לי את הקבלה מאותה נסיעה, האם אני יכול להשתמש בכרטיסיות נוער וכד ולהחזיר לעצמי את החוב?
תשובה: איני מציע לך לעשות כן כי מבקר עלול להענישך ולא יקבל את הסבריך. לעצם הענין יש כאן שאלה של גביית חוב בדרך עצמאית ללא דעתו של בעל החוב והדבר צ"ע.
שאלה: תספורת לפני ל"ג בעומר: האם יהיה מותר השנה להסתפר ביום ששי ערב שבת לפני ל"ג בעומר (שנופל השנה א )?
תשובה: השו"ע בסימן תצ"ג סעיף ב' כתב שנוהגים להסתפר בשנה רגילה בלד בעומר (ספרדים) ולפי הרמ"א בלג בעומר (אשכנזים), ואם חל לג בעומר ביום שישי מותר גם לספרדים להסתפר בלג בעומר לכבוד שבת. והוסיף הרמ"א שאם חל לג בעומר ביום ראשון (כמו השנה) מותר להסתפר גם ביום שישי, אך לפי השו"ע אי אפשר אלא רק בלד בעומר (השנה ביום שני). הרב רואי מרגלית.
שאלה: איזו ישיבה לבחור?: אני שמיניסט ואני צריך לבחור ישיבה חדשה לשנה הבאה! אני בהתלבטות קשה ורצינית לאיפה ללכת! אני מחפש מקום רציני עם רמת לימוד גבוהה, אך מצד שני אני מחפש מקום עם אווירה "חמה". אך לצערי בחלק מהמקומות עם הרמה הגבוהה האווירה די "קרה".ובמקומות עם אווירה "חמה וידידותית" נדמה לי שרמת הלימוד פחות גבוהה ורצינית! אשמח לעצה בנושא זה.
תשובה: אכן דיבוק חברים מאוד חשוב וקשה ללמוד במקום "קר" כהגדרתך, ומצד שני במקום "חם" שאין אוירת לימוד רציני גם כן קשה ללמוד, אך אני מאמין שרוב הישיבות משלבות בין השניים ואולי ביקרת במקומות שבהם בלט צד זה או אחר באופן קיצוני. או שההתרשמות לא היתה מלאה כי מטבע הדברים לא נפגשת עם כל תלמידי הישיבה. ואולי כדאי לבדוק עוד מס' ישיבות, שאנשים שמכירים אותך (ר"מ או חבר מישיבה) חושבים שתתאים לך. הרב רואי מרגלית.
שאלה: להסתפר בספירת העומר: אני בחורה חילונית בעיקרון אבל עם זיקה חזקה ליהדות ומסורת. בשנה האחרונה התחברתי יותר לשורשים היהודים שלי. אני רוצה להסתפר השבוע ולעשות גם גוונים בשיער. האם זה מותר? האם האיסור להסתפר בספירת העומר חל על גברים בלבד או גם על נשים? מה ההלכה טוענת בעניין זה?
תשובה: אסור להסתפר עד ל"ג בעומר לאשכנזים ועד ל"ד בעומר לספרדים. וכיון שזה מטעמי אבילות, גם לנשים אסור. ואפשר לדחות את זה עוד שבועיים עד לתאריך הנ"ל (היום י"ט לעומר). הרב רואי מרגלית.
שאלה: הכל קבוע מראש? : מזה מספר שנים אני מתלבט ומתחבט בשאלה האם הכל קבוע מראש או לא. אני מאמין כי אנחנו יכולים לשנות את הדרך שבה נעבור אך לא את הסוף. במקרה האופטימלי נוכל לשנות את סגנון החיים שלנו ואת היחס שלנו אל המציאות שאנו חיים בה ותו לא. בעת האחרונה התוודעתי לידיעה המרעישה כי גישתי סותרת את האמונה היהודית. מאחר ואני אדם מאמין רציתי לדעת האומנם ובמה?
תשובה: אחד מיסודות האמונה הוא להאמין שיש בחירה חופשית לאדם והאדם אחראי על מעשיו ובידו לבחור בטוב או להפך. ועל כן יש שכר טוב על המעשים הטובים ויש עונש על המעשים הרעים. ואולם יש גם השגחה אלוקית שמכוונת את העולם ועל כך אמרו חכמים "הכל צפוי והרשות נתונה" כלומר יש בחירה חופשית לאדם והבחירה החופשית יוצאת מתאימה לתכנון האלוקי ואל תשאל איך אפשר להבין זאת כי כבר עמד על כך הרמב"ם שענין זה נשגב מיכולת האדם להבין. אך כך הוא הדבר.
שאלה: אל מלא רחמים ביום הזיכרון: ביום הזיכרון מתכננים במקום עבודתי לבצע טקס. בטקס הם רוצים להגיד גם את תפילת אל מלא רחמים. האם בכלל יש מקום והאם מותר להגיד בטקס את התפילה הזאת? האם מותר שאשה תאמר את התפילה? האם הדבר ראוי?
תשובה: מותר להגיד בטכס של יום הזכרון את תפילת א-ל מלא רחמים. אבל אף על פי שגם אשה לעצמה אומרת תפילה זו ב"יזכור" אך בצבור הסדר הוא שאיש אומר את התפילה.
שאלה: על מי אפשר לסמוך בעניני כשרות?: במקום עבודתי יש עמדות להכנת שתיה חמה לנוחיות העובדים. לשאלתי לגבי מכירת חמץ את האחראי שהינו חילוני גמור נענתי בחיוב, שבוודאי שנמכר החמץ. האם אפשר לסמוך על תשובתו ולהשתמש בעמדות אלו, כמו כן יש ברשותי כיבוד חמץ שנרכש על ידי מכספי המוסד. האם יש לזורקו?
תשובה: 1.אין לסמוך בעניני כשרות על אדם שאינו מקפיד בעצמו על הלכות כשרות 2. אם המדובר בחמץ גמור אין עצה ואין תבונה נגד ה'. אם כי מתעוררת השאלה מי אחראי לפצות את המוסד על הנזק שנגרם לו. אך אם המדובר בדברים שאינם כשרים לפסח ואינם חמץ גמור הם מותרים אחרי פסח.
שאלה: לימוד תורה בגיל ארבע וחצי: אנו משפחה דתית. בני הבכור שיחיה לומד בגן ויודע ברכות, מצוות וכל מה שנלווה לכך מעצם היותו דתי. על מה אני צריכה לשים דגש ומה אנו צריכים ללמד אותו שלא במסגרת הגן והבית אלא להרחיב את ידיעותיו בלימוד? משניות ללימוד בעל פה, הלכות למיניהם? מה הוא בגילו כבר צריך לדעת ולשנן? איך עושים זאת עם הילד?
תשובה: הטוב ביותר הוא לקרוא לפניו בתנ"ך, סיפורים ומצוות שהוא יכול להבין. וכן מסכת אבות כדי להקדים את החינוך לדרך ארץ, מידות טובות ויראת שמים.
שאלה: הרמת מתג חשמלי בשבת ויום טוב: בהמשך לדברי הרב בנוגע לכיבוי מתג הפעלה של תנור כשזרם החשמל מופסק רציתי לשאול אם יש הבדל בין הדלקה לכיבוי ואם יש הבדל בין שבת ליום טוב?
תשובה: יש הבדל מהותי בין הדלקה לכבוי. בכיבוי המצב המכובה שהיה נשאר. בהדלקה - אתה גורם למצב חדש: התנור הכבוי יידלק בגללך. ביו"ט גרם הדלקה חמור פחות משבת אך הדבר צ"ע עדיין אם ניתן להתירו.
שאלה: עדיף לא לקרוא בשני שמות?: אשתי בהריון. רצינו לקרוא לתינוק שם שני על שם סבא שנפטר. האם כדאי לתת שני שמות בידיעה שבסופו של דבר משתמשים בשם אחד בלבד (לא השם של הסבא)? או שעדיף מראש לתת שם אחד ורק בו להשתמש?
תשובה: אכן לפי החזון איש, הגר"א נבנצל והגרז"ן גולדברג, עדיף לא לקרוא בשני שמות אם לא יקראו לו בשניהם. אולם לפי הראי"ה קוק זצ"ל בשו"ת "עזרת כהן", הגר"ש דבליצקי, הגרי"ש אלישיב, הגר"י נויבירט והגר"מ אליהו מותר לתת שני שמות אף אם יקרא רק באחד מהם, ובד"כ כך המנהג שלא חוששים לזה (ספר קוראי שמו). הרב רואי מרגלית.
שאלה: יומולדת בספירת העומר: האם מותר ללכת למסיבת יום הולדת? אני יודע שאסור מסיבות, אבל אם אין מוזיקה עדיין אסור?
תשובה: אין איסור. הרב חיים כץ.
שאלה: ברכת הגומל על ניתוח עיניים: לפני כשלושה חודשים עברתי ניתוח בעיניים ש לאל עבר ב ואני רוצה לברך ברכת הגומל. האם אני יכולה לברך לבד? כיצד נאמרת הברכה?
תשובה: אי אפשר לברך לבד אלא בפני עשרה גברים. ואפשר לבקש מגבאי בית הכנסת לברך מעזרת הנשים בסוף התפילה והציבור יענו אמן. נוסח הברכה: ברוך אתה ה' אלוקינו מלך העולם הגומל לחייבים טובות שגמלני הרב רואי מרגלית.
שאלה: הכתר של הספר תורה : כיצד מותר לטלטל את הכתר של ספר התורה בשבת? הרי זה משמיע צליל?
תשובה: עיין בבאר היטב סימן של"ח אות א' שכותב כמה סיבות להתיר: א. אין כוונתו שישמעו בנעימה ובנחת. ב. זה לדבר מצוה. ג. עפ"י דברי הרמ"א בסימן של"ט ס"ג בהגהה. הרב חיים כץ. לתשובה בנושא פעמון של דלת.
שאלה: נשיאת תינוק כשאין עירוב: ישנו מוצר הנקרא באנגלית Snugli. זה מעין בגד הנלבש ע"ג הגוף אשר בתוכו "תולים" את התינוק ללא צורך בהחזקה וכד. האם הדבר דומה לדומה לאופן טלטול מפתח בשבת או מעיל או כובע וניתן יהיה לשאת תינוק ב SNUGLI?
תשובה: הבעיה אינה הבגד אלא התינוק. אין לטלטל תינוק ברה"ר בשבת בכל צורה שהיא.
שאלה: משמעות הלכות איסור: האם הרב יכול להפנות אותי לדברים כתובים אודות המשמעות העמוקה של הימים האסורים שבין אישה לבעלה. דברים אלו קצת קשים לי להבנה.
תשובה: ב"ה יש הרבה ספרים בנושא הלכות טהרת המשפחה, יצא לאחרונה ספר יפה מאד בשם "איש ואשה" של הרב קנהול. יש גם ספר בשם "סוד הנשיות היהודית" של תהילה אברמהוב.
שאלה: ספר שהושאל וניזוק: שאלתי ספר משכנה ובמהלך אחזקתו אצלי, חלק מדפי הספר קיבלו צורה גלית מעט, כנראה בגלל שהונחו במקום לח. כשהחזרתי לשכנה את ספרה, לא חשבתי ליידע אותה על כך, בגלל שהנזק אינו גדול ולא בהכרח מרגישים בו, אך כעת איני בטוחה שעשיתי נכון. האם עליי לפנות אליה, להתנצל ולשאול אותה כיצד לפצותה?
תשובה: אם את סבורה שגרמת לה נזק עלייך לפצותה.